Kükita

Kükita (kohakääne KükitaleEesti kohanimeraamat, lk. 289, vene keeles Кикита) on peamiselt venelaste küla Jõgevamaal Mustvee vallas.

Kükital asub vanausuliste palvemaja, samuti Kükita ja Raja vanausuliste kalmistu.

Küla on esmamainitud 1599. aastal kujul wioska Kikiuta. Hiljem on seda mainitud 1624 kujul Kückkita, 1657 kujul Kückotaia ja 1904 kujul Kikkita. Alates 18. sajandist on kirja pandud ka venepärast nimekuju Kikita. Küla asus Torma kihelkonnas ja kuulus Tarakvere mõisale.

2011. aasta rahvaloenduse andmetel elas külas 188 inimest. Neist 32 (17%) olid eestlased.

Enne Eesti omavalitsuste haldusreformi 2017. aastal kuulus küla Kasepää valda.

Lauri Kettunen oletas, et külanimi tuli väikekoovitaja rahvapärasest nimest "kükitaja". Valdek Pall lisas, et tegijanimedest lähtuvaid kohanimesid on Eestis mujalgi.

pisi|Kalda tänav Kükital
Vaata ka
Kükita kivisild (Paide vallas Tarbja külas)

 Viited 

 Välislingid 
Palvemaja uks püsib valla raskuste kiuste, Postimees, 4. august 2007 

Kategooria:Jõgeva maakonna külad
Kategooria:Mustvee vald